cyanic-selkie/wikianc huggingface dataset:
Hrubešova
Hrubešova ir pilsēta un gmina Polijas austrumos, Ļubļinas vojevodistē, pie pašas Ukrainas robežas uz austrumiem no Zamoscas. Robežpunkts ar Ukrainu. No Hrubešovas līdz Slavkovai Silēzijas vojevodistē (ap 400 km) iet Krievijas standarta platuma dzelzceļa līnija.
Vēsture
Pilsētu 1400. gadā Volīnijas kņazistē dibināja Polijas karalis un Lietuvas lielkņazs Jagailis. Karalis Kazimirs IV izveidoja ceļu no Ļubļanas uz Ļvivu, kas gāja caur pilsētu. 1800. gadā Staņislavs Stašics pilsētā nodibināja Hrubišovas lauksaimniecības biedrību - pirmo lauksaimniecības kooperatīvu Eiropā.
Cilvēki
Poļu rakstnieka Boļeslava Prusa (Bolesław Prus, 1847 - 1912) dzimtā pilsēta.
Toms Bonens
Toms Bonens (nl;, dzimis Molā) ir bijušais Beļģijas šosejas riteņbraucējs, kurš uzvarēja 2005. gada Pasaules čempionāta grupas braucienā. Gandrīz visu savu karjeru viņš pārstāvēja  komandu un tika uzskatīts par viendienas sacensību speciālistu ar spēcīgām sprintera dotībām. Viņa personība un ārējais izskats kombinācijā ar viņa panākumiem padarīja viņu par Beļģijas galveno vīriešu sporta elku 2000. gadu vidū, bet viņš divkārt ticis uz laiku diskvalificēts par kokaīna lietošanu.
Pirmie gadi
2002. gada sezonas sākumā Bonens pārstāvēja  komandu, finišējot trešais Parīze—Rubē pavadot lielu daļu sacensības atrāvienā. Cits Beļģijas sportists Johans Musēvs izcīnīja uzvaru vienatnē. Komandas kapteinis Džordžs Hinkapijs izstājās pēc kritiena slidenā posmā un Bonens varēja cīnīties par personīgajiem panākumiem. Bonena sniegums lika Musēvam — viņa bērnības varonim — paziņot, ka Bonens ir viņa pēcnācējs.
Bonens izteicās, ka US Postal nedeva pietiekami daudz iespēju braukt kā komandas līderim. Gada beigās viņs izteicās, ka vēlas atstāt komandu, lai arī viņam vēl bija spēkā līgums; 2003. gada sākumā viņš pievienojās  komandai. Tomēr 2003. gada sezona bija visai neveiksmīga noguruma un ceļa savainojuma dēļ. Musēvs bija komandas līderis pavasara klasikās.
2004. gada sezonā Bonens uzvarēja E3 Prijs Vlaanderen, Gente—Vevelgema un Scheldeprijs sacensībās. Viņš uzvarēja arī divos Tour de France posmos, ieskaitot pēdējo posmu Parīzē, gluži kā Musēvs to paveica 1990. gadā.
2005: uzvara Ronde, Rubē un pasaules čempionātā
2005. gadā Bonens uzvarēja Flandrijas tūrē, Parīze—Rubē un E3 Prijs Vlaanderen, bija otrais Omloop "Het Volk" aiz komandas biedra Nika Neiensa. Viņš kļuva par pirmo, kurš vienā sezonā uzvarējis Flandrijas tūrē, Parīze—Rubē un pasaules čempionātā.
Flandrijas tūrē Bonens bija labākais sprinteris finišētāju grupā. Tomēr, par pārsteigumu citiem, viņš veica atrāvienu pāris kilometrus pirms finiša un viņu neizdevās noķert. Eriks Dekers tica: "Esmu priecīgs, ka mana karjer tuvojas beigām, jo ar tādu riteņbraucēju kā Bonens pavasara klasikas nākamajos gados būs visai garlaicīgas." Parīze—Rubē Bonens iebrauca Rubē velodromā vadošajā trijniekā un gaidīja līdz pēdējam brīdim, lai sprintā pārspētu Džordžu Hinkapiju un spāni Huanu Antonio Fleču.
Tour de France Bonens uzvarēja otrajā un trešajā posmā, pārņemot vadību punktu klasifikācijā. Viņš izstājās pēc 11. posma kritienos gūto savainojumu dēļ. 25. septembrī Bonens kļuva par 21. pasaules čempionu no Beļģijas. Viņš uzvarēja Madridē notiekošajās sacensībās pēc tam, kad tika noķerts sešu braucēju atrāviens. Viņš pārspēja Alehandro Valverdi, kļūstot par pirmo beļģi kopš Musēva 1996. gadā, kurš kļuvis par pasaules čempionu. Sezonas beigās 2005. gada UCI ProTour rangā viņš bija otrais aiz Danilo Di Lukas
Gada beigās Bonens ieguva vairākus apbalvojumus: Kristallen Fiets (Kristāla velosipēdu), Vélo d'Or (Zelta velosipēdu), Trofee voor Sportverdienste (Balva par nopelniem sportā), kā arī kļuva par Beļģijas gada sportistu un Beļģijas gada sporta personību.
2006
2006. gadā Bonens uzvarēja Flandrijas tūrē un nākamajā nedēļā bija otrais Parīze—Rubē. Leifs Hoste, Peters Van Petegems un Vladimirs Gusevs Rubē ieņēma otro līdz ceturto vietu, bet tika diskvalificēti par slēgtas dzelzceļa pārbrauktuves šķērsošanu pirms vilciena. Tas ļāva Bonenam ieņemt otro vietu aiz Fabiana Kančellāras.
Bonens uzvarēja trijos Eneco Tour of Benelux posmos, bet nenosargāja savu titulu pasaules čempionātā, kas notika paugurainākā trasē kā gadu iepriekš Madridē. Uzvarēja Paolo Betīni, bet Bonens bija devītais.
2007
Bonens Alesandro Petaki un Robija Makjūena prombūtnē uzvarēja 2007. gada Tour de France sestajā un divpadsmitajā posmā. Viņš uzvarēja arī punktu klasifikācijā, kļūstot par pirmo beļģi kopš 1988. gada Edija Plankārta, kas to paveicis.
2008
Bonens iesāka 2008. gadu ar četrām uzvarām Tour of Qatar posmos un kopvērtējumā. Flandrijas tūrē viņš pielietoja aizsardzības taktiku, kamēr viņa komandas biedrs Steins Devolders devās atrāvienā un uzvarēja. Nedēļu vēlāk viņš sprintā pārspēja Fabianu Kančellāru un Alesandro Ballanu pēdējos 500 metros, gūstot uzvaru Parīze—Rubē. 10. jūnijā tika ziņots, ka Bonens veic sarunas par savu un citu komandas biedru vietu Francijas komandā . Tās sporta direktors Žans Renē Bernaido apstiprināja šīs ziņas. Kā iesaistītie komandas biedri tika minēti Vilfrīds Kretskenss un Kevins Hilsmanss.
2009
Bonens 2009. gadu iesāka ar uzvaru kopvērtējumā, punktu klasifikācijā un vienā posmā Tour of Qatar. Viņš otro reizi uzvarēja arī Kīrne—Brisele—Kīrne. Flandrijas tūrē viņam bija jāpielieto aizsardzības taktika, kad viņa komandas biedrs Steins Devolders devās atrāvienā un uzvarēja otro reizi. Nākamajā nedēļā Bonens trešo reizi karjerā uzvarēja Parīze—Rubē.
27. aprīlī Bonens trešo reizi uzrādīja pozitīvas kokaīna analīzes (pirmā reize 2007. gada novembrī nebija publiskota). Viņa komanda  9. maijā apturēja viņa dalību sacensībās. Viņš atsāka startēt jūnijā, piedaloties Critérium du Dauphiné Libéré sacensībās. Jūnijā viņš uzvarēja Beļģijas čempionātā. Bonenam deva atļauju startēt Tour de France tikai vienu dienu pirms sacensību starta 3. jūlijā. Slimības dēļ viņš izstājās no sacensībām 18. jūlijā pirms 15. posma.
Sacensībās viņš atgriezās Eneco Tour, kur uzvarēja trešajā posmā, sprintā pārspējot Taileru Fararu. Pēc tam viņš startēja Vuelta a España, lai sagatavotos sezonas noslēgumam. Sacensību prologā viņš finišēja otrais aiz Kančellāras. Septītajā posmā, 30 kilometru individuālajā braucienā, viņš krita, Kančellāram zaudējot par minūti un 3 sekundēm un ieņemot otro vietu. Viņš izstājās 13. posmā iepriekš gūto traumu dēļ.
Sezonu Bonens noslēdza ar otro vietu Parīze—Tūra, kur sprintā viņu pārspēja tautietis un iepriekšējā gada uzvarētājs Filips Žilbērs.
2010
Bonens sezonu iesāka ar trešo vietu Tour of Qatar kopvērtējumā, uzvarot divos posmos, pēc tam uzvarot arī Tour of Oman piektajā posmā. Viņš uzvarēja arī Tirreno-Adriatico otrajā posmā, bet vēlāk bija otrais aiz Oskara Freires Milāna—Sanremo. Bonens bija otrais aiz Kančellāras E3 Prijs Vlaanderen – Harelbeke, to pašu atkārtojot arī Flandrijas tūrē. Nedēļu vēlāk viņš bija piektais Parīze—Rubē.
Kreisā ceļa tendinīta dēļ Bonens izlaida lielāko daļu atlikušas sezonas — ieskaitot Tour de France, Beļģijas un pasaules čempionātu. To bija izraisījuši kritieni Tour of California un Tour de Suisse. Sacensībās viņš atgriezās oktobrī Circuit Franco-Belge un Parīze—Tūra.
2011
Bonens sezonu iesāka ar uzvaru 2011. gada Tour of Qatar pirmajā posmā. Viņš uzvarēja Gente—Vevelgema, bija ceturtais Flandrijas tūrē, bet pēc kritiena izstājās Parīze—Rubē. Bonens krita arī Tour de France piektajā posmā. Savainojumi viņam lika izstāties septītā posma laikā. Bonens atkal iekļuva kritienā Vuelta a España, kas viņa lika izlaist pasaules čempionātu.
2012
Bonens 2012. gada sezonu iesāka ar uzvaru Tour de San Luis septītajā posmā. Februārī viņš uzvarēja Tour of Qatar kopvērtējumā, uzvarot arī divos posmos un punktu klasifikācijā, kā arī finišēja otrais aiz Sepa Vanmarkes Omloop Het Nieuwsblad sacensībās.
Bonens uzvarēja Parīze—Nica otrajā posmā. Viņš uzvarēja E3 Harelbeke un divas dienas vēlāk Gente—Vevelgema sacensībās. Bonens bija favorīta lomā Flandrijas tūrē un viņam izdevās uzvarēt, sprinta finišā pārspējot Filipo Pocāto un Alesandro Ballanu. Tā bija viņa trešā uzvara un šajā rādītājā viņš panāca Ahīlu Beisi, Fjorenco Manji, Eriku Lemānu un Johanu Musēvu. Viņa ceturtā uzvara Parīze—Rubē šajā rādītājā viņam ļāva panākt Rodžeru De Vlāminku. Bonens kļuva par pirmo, kurš divkārt sezonas laikā uzvarējis gan Flandrijas tūrē, gan Parīze—Rubē. Viņš kļuva arī par pirmo, kurš vienas sezonas laikā uzvarējis E3 Harelbeke, Gente—Vevelgema, Flandrija stūrē un Parīze—Rubē.
Bonens sacensībās atgriezās Tour of California. Jūnijā viņš uzvarēja Beļģijas čempionātā.
Bonens uzvarēja pirmajās World Ports Classic divu dienu sacensībās, uzvarot pirmā posma sprinta finišā. Otrajā posmā finišējot trešais, viņš uzvarēja sacensību kopvērtējumā un punktu klasifikācijā. Vēl pēc nedēļas Bonens uzvarēja Parīze—Brisele.
2014
Sezonu Bonens iesāka veiksmīgi, ieņemot otro vietu kopvērtējumā aiz komandas biedra Niki Terpstras un uzvaru punktu klasifikācijā pārsvarā līdzenajās Tour of Qatar sacensībās. Nākamais panākums bija uzvara Kīrne—Brisele—Kīrne, kur viņš bija desmit braucēju atrāvienā, kurā bija 4 viņa komandas biedri un 3  braucēji. Atrāviens netika noķerts un Bonens sprintā pārspēja Moreno Hoflandu. Viņš ieņēma augstas vietas Parīze—Rubē un Flandrijas tūrē, ieņemot attiecīgi desmito un septīto vietu.
2016
Pēc visai pieticīgiem rezultātiem vairumā bruģa klasiku Bonens izcīnīja otro vietu Parīze—Rubē, kur viņu finiša spurtā pārspēja Metjū Heimens. Lai arī viņš neguva uzvaru, Bonena agresīvo sniegumu sacensībās izcēla agrākie Parīze—Rubē uzvarētāji Bernār Ino un Žilbērs Diklo—Lasals. Jūlijā viņš paziņoja, ka parakstījis īstermiņa līgumu ar Etixx-Quick Step un beigs karjeru tūlīt pēc 2017. gada Parīze—Rubē. Vēlāk tajā pašā mēnesī viņš sprinta finišā uzvarēja London-Surrey Classic viendienas sacensībās, kā arī Brussels Cycling Classic. Sezonu viņš noslēdza ar trešo vietu Pasaules čempionātā grupas braucienā Katarā, kur viņu pārspēja esošais pasaules čempions Peters Sagans un Marks Kevendišs.
Rezultāti riteņbraukšanas klasikas "pieminekļos"
Tabulā uzrādīti Toma Bonena rezultāti piecos riteņbraukšanas pieminekļos.
Bosniešu valoda
Bosniešu valoda (bosanski jezik) ir slāvu valodu saimes valoda, kurā runā bosnieši Balkānu reģiona valstīs. Viena no Bosnijas un Hercegovinas oficiālajām valodām. Izplatīta arī Sandžakas reģionā Serbijā un Melnkalnē. Bosniešu valoda ir viena no standartizētajām centrālo dienvidslāvu grupas valodām (agrāk sauktām par serbhorvātu valodu). Bosniešu, serbu, horvātu un melnkalniešu valodas ir savstarpēji saprotamas.
Bosniešu alfabēta pamatā ir latīņu alfabēta grafika. Kā vēsturisko rakstību atzīst arī kirilicu, bet mūsdienās to lieto reti.
ASV dolārs
ASV dolārs (valūtas kods USD) ir ASV valūta. To vēl bieži saīsina kā dolāra zīmi $ vai kā US$, lai atšķirtu no citu valstu valūtām, ko arī sauc par dolāriem.
1785. gada 6. jūlijā Konfederāciju kongresa ieviestais ASV dolārs šobrīd ir pasaulē visplašāk lietotā valūta — vairākas valstis to lieto kā savu oficiālo valūtu, un vēl daudzās tā de facto ir galvenā valūta. 1995. gadā apgrozībā bija vairāk kā 380 miljardu ASV dolāru, no tiem divas trešdaļas ārpus ASV. Uz 2005. gadu apgrozībā bija 760 miljardi ASV dolāru, no tiem lielākā daļa ārpus ASV.
Dolāra izcelsme
ASV dolārs ir atvasināts no spāņu astoņu reālu monētas jeb spāņu dolāra — vienas unces (28,3 g) sudraba monēta. Šī monēta bija cieņā starp Amerikas kolonistiem, ko tie dēvēja par spāņu dolāru. Nosaukums cēlies no vācu monētas ar līdzīgu sastāvu un izmēru, kas pazīstama kā tālers. Pirmās dolāra monētas, ko izlaida ASV naudas kaltuve, bija tāda paša izmēra un sastāva kā Spānijas dolārs, un pat pēc Amerikas Neatkarības kara Spānijas un ASV sudraba dolārs atradās apgrozībā vienlaicīgi.
Naudas nosaukums ir atvasināts no vārda, ko holandieši izmantoja savā kolonijā — Jaunajā Nīderlandē. 17. gadsimtā holandiešu Leeuwendaalders — jeb Liondolārs — bija ļoti populārs arī angļu kolonijās, tā vērtība bija 30 niķeļi. Holandiešu vārda "daalder", kura izruna ir ļoti līdzīga vārdam "dolārs", saknes meklējamas vācu naudas vienības — tālera jeb dāldera nosaukumā. Par dolāra zīmes "$" izcelsmi ir vairākas versijas. Viens no pieņēmumiem — zīme ir vēsturiski veidojusies, apvienojot abus valsts nosaukuma saīsinājuma burtus: US. Savienoto Valstu pastāvēšanas sākumā, lai apzīmētu US valūtu, ar rakstāmmašīnu tika drukāts burts "U" un tam pāri burts "S". Oriģinālajā simbolā, pateicoties burtam "U", bija izliekums zīmes apakšā. Laika gaitā simbols attīstījās, jo cilvēki rakstīja burtu "S" ar divām taisnām līnijām pāri — tā bija ērtāk. Laikam ritot, cilvēki sāka vilkt tikai vienu līniju pāri "S", tādējādi iegūstot simbolu "$", kādu mēs pazīstam šodien. Kopš tā laika šī zīme ir viens no pazīstamākajiem grafiskajiem attēliem, un to izmanto visā pasaulē, lai apzīmētu naudu vispārīgi, lai gan iesākumā šis simbols bija veidots tikai Savienoto Valstu valūtai.
Citi izskaidrojumi ir saistīti ar spāņu valūtu. Viens no šiem izskaidrojumiem ir, ka "$" attēlo ciparu "8", kas simbolizē spāņu astoņu reālu monētu. Cits ar spāņu valūtu saistīts skaidrojums ir cēlies no burtiem PS, kas lietoti, lai apzīmētu peso, lietojot šī vārda zilbju pirmos burtus — tāpat kā iepriekš minētajā skaidrojumā par burtiem US, arī šie burti rakstīti viens pār otru, līdz no P palikusi tikai svītriņa. Par visticamāko tiek uzskatīts skaidrojums, ka simbols cēlies no uz spāņu monētām attēlotās simbolikas, kas redzama arī Spānijas ģerbonī — ar lenti apvītiem Hērakla stabiem uz spāņu monētām lente ap katru no stabiem apvijās S veidā.
Pieprasījuma zīmes (1861—1862)
Pieprasījuma zīmes bija banknotes, kuras ASV izdeva pilsoņu kara laikā. Lai gan Pieprasījuma zīmes nebija pirmā papīra nauda, ko izdeva Savienoto Valstu valdība, tās bija pirmās, kas nonāca vispārējā apgrozībā. Likumdošanā šīs zīmes sauca par "Naudas krātuves zīmēm", bet termins "pieprasījuma zīme" radās tāpēc, ka šīs banknotes "pēc pieprasījuma" varēja samainīt pret monētām. Interesantākais ir tas, ka nosaukums "zaļie" ir cēlies no šīm naudas zīmēm, jo to reverss bija krāsots ar zaļu tinti.
Savienoto Valstu banknotes (1862—1994)
ASV banknotes (atpazīstamas pēc sarkanā zīmoga un sērijas numura) nonāca apgrozībā Pilsoņu kara laikā, kad saskaņā ar 1862. gada aktu "par likumīgiem maksāšanas līdzekļiem" (the Legal Tender Act) dolārs kļuva par nacionālo valūtu. Tās tika izdotas $1, $2, $5, $10, $20, $50, $100, $500 un $1000 dolāru banknotēs.
Sadrumstalotā valūta (1862—1876)
Pilsoņu kara laikā, saasinoties saspīlējumam starp Ziemeļiem un Dienvidiem, vienu monētu vērtība kritās, kad citu vērtība nemainījās. Tā rezultātā daļa monētu pazuda no apgrozības. Tas bija par iemeslu tam, ka ASV valdība pirmo reizi atļāva izmantot pastmarkas kā naudu. Vēlāk tika izdotas arī banknotes, kuru vērtība bija mazāka par 1 dolāru. Tika veiktas vēl piecas sadrumstalotās valūtas emisijas — no 3 līdz 50 centiem.
Nacionālās banknotes (1863—1938)
Nacionālās banknotes izdeva ASV valdības izvēlētas privātās bankas. Valūtas vērtību noteica izdevējbanka. Neatkarīgi no izdevējbankas banknošu dizains bija identisks — bankas nosaukums, vieta un numurs bija vienīgās atšķirības zīmes.
Zelta sertifikāti (1878—1965)
Radīts 1865. gadā, tam bija 9 emisijas, no kurām četras apgrozītos publiski. Galvenokārt zelta sertifikātus izmantoja bankas un citas finanšu institūcijas. To vērtība bija $10, $20, $50, $100, $500, $1000, $10 000 un pat $100 000 — kur pēdējais cirkulēja tikai starp Federālajām Rezerves bankām.
Sudraba sertifikāti (1878—1965)
Lai pavairotu naudas krājumus, ASV valdība 1878. gadā nolēma palielināt sudraba monētu skaitu. Valdība izlaida sudraba sertifikātus, pret kuriem izsniedza sudraba monētas.
Naudas krātuves banknotes vai monētas (1890—1899)
Izdotas no 1890. līdz 1891. gadam, tās tika izlaistas $1, $2, $5, $10, $20, $50 (1891.g.), $100 un $1000 banknotēs. Tās tika izsniegtas tām personām, kuras pārdeva sudraba stieņus Naudas krātuvei.
Federālās rezerves banknotes (1914-mūsdienas)
Federālās rezerves banknotes (FRB) ir vienīgā valūta, ko pašlaik izlaiž ASV valdība. Agrākās FRB bija izmērā lielākas nekā pašreizējās. Bez tam uz tām bija sarkans un zils zīmogs. 1928. g. FRB ieguva tādu izmēru, kāds tām ir tagad, un uz visām banknotēm tiku uzdrukāts zaļš zīmogs.
Federālās Rezervju bankas banknotes (1915—1945)
Radītas tai laikā, kad Nacionālas Bankas banknošu izlaide tika apstādināta. Tām bija jāaizpilda Nacionālas Bankas banknošu vieta, līdz Federālo Rezerves banknošu ieviešanai. Federālā Rezervju banka izlaida šīs banknotes, nevis ASV valdība, kā tas ir ar FRB.
Izskats
Dolāra averss un reverss
Uz ASV 1 dolāra zīmes aversa ir attēlots pirmais Amerikas Savienoto Valstu prezidents Džordžs Vašingtons (zīmējis Gilberts Stjuarts). Reversa labajā pusē ir attēlots krāšņs ASV lielais zīmogs — ģerboņa Baltgalvainais ērglis. Ērglim priekšā ir vairogs, kas simbolizē jaunas valsts spēju "stāvēt pašai uz savām kājām", kuru vieno kongress — to simbolizē zilā līnija vairoga augšpusē. Virs ērgļa galvas ir nimbs ar 13 zvaigznēm. Uz lentes, kas ir satverta ērgļa knābī ir lasāms "E PLURIBUS UNUM" — No daudziem viens ("From many, one"). Tas savos nagos tur olīvas zaru (pret, kuru vienmēr ir pavērsta galva) un bultas, kas simbolizē alkas pēc miera, bet gatavību cīnīties. Skaitlis 13, kas simbolizē pirmās trīspadsmit kolonijas, ir svēts ēģiptiešiem. Tas simbolizē pārdzimšanu vai reinkarnāciju. Šis skaitlis banknotē parādās vairākas reizes:
Reversa kreisajā pusē ir attēlota nepabeigta piramīda. Atdalītais piramīdas gals, uz kura ir attēlota "visu redzošā acs", simbolizē to, ka Amerikas Savienotās Valstis vēl nav pabeigtas. Lecošās saules radītā piramīdas ēna attēlo neatklātās teritorijas Rietumos. Pati austošā saule simbolizē jaunas nācijas sākumu. Frāze latīniski "Annuit Cœptis" — "Viņš (Dievs) ir svētījis mūsu apņemtos darbus" ("He [God] has favored our undertaking") atrodas virs piramīdas. Vārdi "NOVUS ORDO SECLORUM" — Laikmetu jaunā kārtība (New Order of the Ages) ir parādīti uz lentes piramīdas apakšā. Piramīdas pamatos ir ierakstīti romiešu cipari MDCCLXXVI jeb 1776. gads, kad tika parakstīta ASV Neatkarības deklarācija. Acs virs piramīdas ir līdzīga simbolam, ko izmanto Brīvie Masoni. Šis simbols ir ļoti populārs starp konspirācijas teoriju piekritējiem, kas saista šo zīmi ar Iluminati slepeno apvienību.
Uz ASV 2 dolāru banknotes aversa ir attēlots bijušais ASV prezidents Tomass Džefersons, bet uz reversa ir Džona Truimbla glezna — "Neatkarības deklarācija".
Uz 5 dolāru banknotes aversa ir attēlots ASV prezidents Abrahams Linkolns, bet uz reversa — Linkolna memoriāls.
Uz 20 dolāru banknotes aversa ASV prezidents Endrū Džeksons, bet uz reversa — Baltais nams.
Uz 50 dolāru banknotes ir attēlots ASV prezidents Uliss Grānts, bet uz reversa ASV Kapitolijs.
Uz 100 dolāru banknotes ir attēlots Bendžamins Franklins, bet uz reversa Neatkarības halle.
Lugo "Breogán"
Lugo "Breogán" (galisiešu: Club Baloncesto Breogán S.A.D.) ir profesionāls basketbola klubs, kas bāzēts Lugo, Galisijā, Spānijā. Klubs dibināts 1966. gadā. Savas mājas spēles klubs aizvada "Pazo dos Deportes" arēnā.
Hrubešovas apriņķis
Hrubešovas apriņķis ir apriņķis Polijā, Ļubļinas vojevodistes dienvidaustrumos. Robežojas ar Ļubļinas vojevodistes Tomašovas, Zamoscas un Helmas apriņķiem, kā arī ar Ukrainu.
Izsauksmes vārds
Izsauksmes vārds jeb interjekcija (la, cēlies no intericiō — ‘iemest starpā’) ir vārdšķira, pie kuras pieder vārdi, kuri ir nelokāmi un kuri pauž jūtas, gribu, pievērš uzmanību. Izsauksmes vārdi teikumos nav to locekļi. Tie tikai pastiprina emocionalitāti vai pauž ar skaņām kādas parādības attēlojumu. Rakstībā izsauksmes vārdi teikumā tiek atdalīti ar komatiem. Tie visbiežāk ir teikuma sākumā, bet var atrasties arī citur. Izsauksmes vārdi dalās trīs grupās:
Liene Šomase
Liene Šomase (dzimusi Valmierā), iepriekš pazīstama arī kā Lenii, ir latviešu dziedātāja. Liene Šomase ir izdevusi vienu soloalbumu Vārdos nepateiktais un vienu albumu, kas ierakstīts ar Jāni Moiseju, — Pasaule ir skaista. Ir piedalījusies vairākos televīzijas šovos, tai skaitā ar Jāni Vinteru uzvarējusi TV3 šovā "Dziedi ar zvaigzni".
Biogrāfija
Piedalījusies tādos pasākumos kā "Olgas disenīte", "Aprīļa pilieni", "Cālis" un "Jaunās zvaigznes". Kļuva populāra pēc piedalīšanās TV šovā "Talantu fabrika 4" 2004. gadā ar pseidonīmu Lenii.
2006. gadā ieguva pirmo vietu Latvijas Šlāgeraptaujā ar dziesmu Ugunskurs. Ziemassvētkos piedalījās mūziklā "Mūsdienu pasaka par Pelnrušķīti", kurā attēloja skolotāju. 2007. gada Eirodziesmā ieguva pirmo vietu savā pusfinālā un 4. vietu finālā, izpildot Laura Reinika sacerēto dziesmu Take Off Your Mask”.
Filmējusies LNT seriālā "Svešā dzīve", kurā attēloja Lauru, kā arī Rolanda Kalniņa filmā "Rūgtais vīns", kurā atveidoja ielu muzikanti — saksofonisti Ievu. 2007. gada rudenī kopā ar motosportistu Jāni Vinteru izcīnīja uzvaru TV3 šovā "Dziedi ar zvaigzni".
L. Šomase kopā ar Jāni Moiseju ieguva Gada balvu nominācijā "Labākais šlāgeris vai kantri dziesma" ar dziesmu Neskaties pulkstenī. Pretendēja arī nominācijā "Labākais šlāgeru vai kantrimūzikas albums" ar kopīgo albumu Pasaule ir skaista. 2008. gada jūnijā izdeva debijas soloalbumu Vārdos nepateiktais.
Rudenī TV3 šovā "Koru kari" uzstājās kā viesmāksliniece kopā ar Daugavpils oranžo kori, izpildot Ata Auzāna sacerēto dziesmu Ar tavu vārdu. Tā paša gada rudenī uzsāka sava albuma Vārdos nepateiktais koncerttūri, ko noslēdza ar koncertu Kongresu namā. Ziemassvētkos kopā ar Andri Ērgli, Zigfrīdu Muktupāvelu, Juri Vizbuli, Uģi Rozi un Sigitu Jevgļevsku sniedza koncertus Ķīpsalas hallē. Izdevusi 2009. gada kalendāru.
2009. gada janvārī viņa piedalījās Latvijas Radio 2 un SEB Unibankas kopīgi rīkotajā pasākumā "Muzikālā banka", kur viņas izpildītā dziesma Klauns (Tava dzīve nav rožu lauks) ieguva 13. vietu. LNT un LMK kopīgajā šovā "Cīņas klubs" Liene startēja ar dziesmu Jauna diena. Savā duelī viņa pārliecinoši uzvarēja grupu Vostoc. Finālā beigās iegūstot lielu balsu pārsvaru, uzvarēja arī Aishu. Finālā, kas notika, ieguva 2. vietu, zaudējot vienīgi Intaram Busulim. 2009. gada vasarā izveido savu Valmieras dzelteno Saules kori. Ar šo kori piedalījās TV3 šovā "Koru kari 2".
Privātā dzīve
Lienei ir 2 māsas un 3 audžubrāļi. Lienes māsa Kristīne Šomase ir piedalījusies LNT veidotajā šovā "Latvijas Zelta talanti" 2008. gada nogalē.
Mācījusies Strenču vidusskolā un pabeigusi Valmieras Viestura vidusskolu. Mācījusies Jāzepa Vītola Valmieras mūzikas skolā, apgūstot saksofona spēli. Pašlaik mācās Latvijas kultūras koledžā, apgūstot mūzikas menedžmentu.
2009. gadā iepazinās ar Mārtiņu Samuli. 2010. gada 17. jūnijā viņiem piedzima meita Gabriela, savukārt 2011. gada vasarā pāris izšķīrās.
"Dziedi ar zvaigzni"
2007. gada nogalē kopā ar Jāni Vinteru Liene piedalījās TV3 šovā "Dziedi ar zvaigzni". Šovā izpildītās dziesmas:
Leons Krivāns
Leons Krivāns (dzimis, miris ) bija latviešu aktieris. Atzinību ieguva ar komiskajām lomām filmās Kapteiņa Enriko pulkstenis, Dāvana vientuļai sievietei un TV seriālā “Sirdsmīļā Monika”.
Dzīvesgājums
Dzimis 1938. gada 17. aprīlī Rīgā. Mācījās Rīgas 2. pamatskolā, tad Rīgas 6. vidusskolā. No 1959. līdz 1962. gadam Krivāns apguva aktiera profesiju Dailes teātra 3. studijā un tika uzņemts Dailes teātra trupā, līdztekus Latvijas Televīzijā vadīja raidījumu "TV pirts" (1960–1970). 1961. gadā sāka filmēties Rīgas Kinostudijā.
Miris no smagas slimības.
Ģimenes dzīve
1960. gada 27. augustā Leons Krivāns apprecējās ar Gunu Reinbergu, laulībā dzimušas divas meitas Vivita un Beata. Ir četri mazbērni, jaunākais no tiem —Gustavs Dāvis Grigals — ir hokeja vārtsargs.
Apbalvojumi
Leons Krivāns saņēma IV šķiras Atzinības krustu par "Par radošo mūža ieguldījumu Latvijas teātra un kino mākslā".
Eiropas kāmis
Eiropas kāmis (Cricetus cricetus) ir kāmju dzimtas (Cricetidae) grauzējs. Tā ir Eiropas kāmju ģints (Cricetus) vienīgā suga. Sākotnēji šis kāmis bija izplatīts tikai Austrumeiropā un Rietumāzijā, taču tagad tas apdzīvo lielāku teritoriju: rietumos līdz pat Beļģijai un austrumos līdz Altaja kalniem un Jeņisejai. Eiropas kāmis, atšķirībā no sava radinieka zeltainā kāmja, kas kļuvis par iemīļotu mājdzīvnieku, dzīvo savvaļā. Eiropas kāmis ir arī viena no vislabāk izpētītajām dzīvnieku sugām (pirmā zinātniskā atsauce publicēta jau 1774. gadā).
Izskats un īpašības
Eiropas kāmis ir lielākais no visiem kāmjiem. Tā ķermeņa garums ir 20—35 cm, astes garums 4—6 cm, svars 220—460 g. Eiropas kāmja kažoka apmatojums uz muguras ir gaiši brūns, ar baltiem laukumiem uz sāniem un pleciem, bet uz vēdera un krūtīm tas ir melns. Balti ir arī kāmja vaigi, pazode un ķepas. Kā visiem kāmjiem tam ir iespaidīgi vaigu maisiņi, kuros noglabāt un transportēt barību. Uztraukusies māte maisos var noglabāt arī mazuļus, kur tie, pārāk ilgi uzturoties, var nosmakt.
Dzīves veids
Eiropas kāmis ir aktīvs nakts laikā un krēslā. Tas ir vientuļnieks un vislabprātāk apdzīvo sausas, smilšainas augsnes, kur var bez grūtībām izrakt pazemes ejas, tomēr tas ir sastopams arī zāļainās teritorijās un dažāda tipa tīrumos. Eiropas kāmis ir izplatīts arī pakalnos līdz 500 metriem virs jūras līmeņa. Eiropas kāmis rok sarežģītu eju tīklu. Tā galvenā telpa var būt samērā liela, bet tās lielums atkarīgs no iemītnieka vecuma un sezonas. Alu labirints parasti atrodas apmēram 50 cm zem zemes, bet ziemošanas ala var būt pat 2 metru dziļumā. Turpat blakus atrodas paliela pārtikas noliktava, kurā noglabāti apmēram 90 kg barības. Dažos apgabalos, kur ir īpaši laba zeme un daudz barības, nelielā teritorijā var būt vairāku kāmju alas. Pirms ziemas kāmis patveras alā, kas izklāta ar sausu zāli, ieejas tiek rūpīgi aiztaisītas ar zemi. Kaut arī ziemā gulēšanas laikā kāmja ķermeņa temperatūra pazeminās līdz 4 °C, ik pēc 5—7 dienām tas pamostas un apēd daļu krājumu, kas savākti rudenī. Ziemas guļā tas dodas no oktobra līdz martam.
Barība
Eiropas kāmis barojas ar dažādām sēklām, pākšaugiem, kartupeļiem, saknēm, augu zaļo masu, kukaiņiem un vardēm. Vasarā tas savāc barību, lai veidotu uzkrājumus ziemai. Tā tiek transportēta vaigu maisiņos, vienā reizē Eiropas kāmis var pārnest līdz 65 g barības.
Vairošanās
Dzimumbriedumu Eiropas kāmis sasniedz 43 dienu vecumā. Pārošanās notiek laikā no aprīļa līdz augustam. Sezonas laikā parasti ir 2 metieni. Grūsnības periods ilgst 18—20 dienas, parasti piedzimst 4—12 mazuļi. Māte par tiem rūpējas, līdz mazuļi sasniedz 3 nedēļu vecumu.
Stadions
Stadions ( no mērvienības stadijs) ir sporta laukumu, vieglatlētikas sektoru, skatītāju sektoru un palīgbūvju komplekss, kas domāts sporta un citu pasākumu rīkošanai.
Stadions varbūt atklāts, kā arī slēgts. Stadions tiek izmantots sporta pasākumiem, treniņiem, kā arī lieliem masu pasākumiem, piemēram, koncertiem. Stadioni ir vai nu universāli, vai arī specializēti. Universāls stadions ļauj izmantot to dažādiem sporta veidiem, piemēram, vieglatlētikai, komandu sporta spēlēm. Specializēti stadioni ir domāti vienam sporta veidam, piemēram, tikai futbolam, vieglatlētikai, ziemas sporta veidiem.
Mūsdienu stadionu pamatelementi ir pazīstami pasaulē jau no senatnes, kad pirmie stadioni parādījās jau Senajā Grieķijā. Tobrīd tos cēla Antīko olimpisko spēļu rīkošanai un citiem sporta pasākumiem. Vecākais stadions atrodas Olimpijā (Grieķijā). Pašā sākumā stadions tika izmantot tikai skriešanas sacensībām. No tā laika parādījās skriešanas laukuma standarts 180—220 metri, mūsdienās parasti tas ir 400 m garš. Tobrīd par mērvienību izmantoja stadiju, kas vēlāk deva nosaukumu arī pašai sacensību ēkai.
Eurolaul 2007
Eurolaul 2007 bija Igaunijas nacionālā atlase 2007. gada Eirovīzijai. Nacionālās atlases fināls notika Eesti Televisioon (ETV) studijā Tallinā, konkursa finālu vadīja Marko Reikops un Romija Erlaha. Uzvarētājdziesmu izvēlējās TV skatītāji telefonbalsojumā.
Konkursā uzvarēja Gerlija Padara ar dziesmu "Partners in Crime".
Degunradžu ģints
Vārds Rhinoceros ir cēlies no grieķu valodas: "rhino" nozīmē "deguns", "ceros" (κέρας) nozīmē "rags" (ρινος).
Javas degunradzis mūsdienās ir viena no visapdraudētākajām sugām. Savvaļā dzīvo apmēram 60 īpatņi. Indijas degunradža populācija ir lielāka, bet arī skaitās apdraudēta. Savvaļā dzīvo apmēram 2500 Indijas degunradžu.
Vislielākos draudus degunradzim rada cilvēks, kas to medī, lai iegūtu tā ragu. Rags tiek lietots Ķīnas tradicionālajā medicīnā. Viens kilograms raga melnajā tirgū maksā 30 000 ASV dolāru. Kā arī cilvēki paplašina lauksaimniecības zemes, apgūstot degunradžu apdzīvotās teritorijas.
Grupa
Grupa var būt:
Grupa (matemātika)
Definīcija
Par bināru operāciju kopā G sauc tādu funkciju •: G × G → G, kas jebkuriem diviem kopas G elementiem x un y piekārto elementu x • y, kas arī pieder kopai G (šeit simbols "•" nenozīmē reizināšanu, bet gan kādu abstraktu darbību). Lai pāris (G, •) veidotu grupu, ir jāizpildās grupas aksiomām:
Formāli šīs aksiomas var pierakstīt šādi:
Latvijas Ziemeļaustrumu reģiona futbola čempionāts
Ziemeļaustrumu futbola čempionāts bija viens no sešiem Latvijas futbola 2. līgas reģionālajiem čempionātiem. Kopš 2019. gada čemionāta komandas piedalās 2. līgas Austrumu zonas sacensībās.
2011. gads sportā
Šajā lapā ir apkopoti '''2011. gada sporta notikumi'''.
Heisvela salas
Heisvela salas (en) ir klinšainu salu grupa Deivisa jūras piekrastē ziemeļos no Mabusa raga. Galvenā 1 km² lielā Heisvela sala atrodas 3 km attālumā no piekrastes. Pārējās mazākās salas izvietotas starp piekrasti un Heisvela salu (Tokareva sala, Goreva sala, Porjadina sala, Buromska sala, Zikova sala, Fulmaru sala). Buromska salā ierīkota Mirnijas polārstacijas kapsēta. Heisvela sala un tai pieguļošais malasledus ir izdalīti kā aizsargājama teritorija.
Amūras apgabals
Amūras apgabals ir viens no Krievijas Federācijas apgabaliem. Tas robežojas ar Aizbaikāla novadu rietumos, Sahas Republiku ziemeļos, Habarovskas novadu un Ebreju autonomo apgabalu austrumos, kā arī ar Ķīnu dienvidos.
Heisvela salas
Salas 1911.-1914. gadā atklāja un nokartēja Austrālāzijas antarktiskās ekspedīcija Daglasa Mosona vadībā. Salās bija liela imperatorpingvīnu kolonija un tās tika nosauktas par Rūkeri salām (Rookery Islands). 1955. gadā salu grupa tika pārdēvēta pēc galvenās salas nosaukuma.
Amūras apgabals
Krievijas Impērija apgabala dienvidu daļu Taipinu sacelšanās laikā atņēma Ķīnas impērijai, ko apstiprināja Aigunas līgums 1858. gadā.
Amūras apgabala Zejas rajona teritorijā 1907. gadā tika nodibinātas latviešu kolonijas — Amūras Baltija, Aizupe un Vidussala, citas.
1340. gads
1340. gads bija garais gads, kas pēc Jūlija kalendāra sākās sestdienā.
Dzelzs krusta Bruņinieka krusts
Dzelzs krusta Bruņinieka krusts bija augstākais Trešā reiha militārais apbalvojums. Ar to apbalvoja par panākumiem kaujas laukā. Tika nodibināts 1939. gada 1. septembrī. Reizē ar to tika atjaunots arī Dzelzs krusts. Tam bija vairākas pakāpes, kuras nāca klāt pie Dzelzs krusta Bruņinieka krusta, piemēram, Ozollapas. Pati izplatītāka no tām arī bija Dzelzs krusta Bruņinieka krusts. Otrā pasaules karā ar to tika apbalvoti 7313 karavīri.
Izskats
Ārējais izskats atbilda Dzelzs krusta I šķirai, bet ar atšķirībām:
Tas atkārto Lielā Dzelzs krusta formu un nēsāšanas noteikumus, bet atšķiras ar to, ka tam bija zelta krāsas maliņa, ne sudraba. Apbalvojuma kavalieriem bija tiesības netaisīt ciet mēteļa apkakli, lai apbalvojums būtu redzams.
Pakāpes
Kopā bija piecas pakāpes:
Apbalvoti
Kopā tika apbalvoti 7313 karavīri. No tiem:
Starp apbalvojuma kavalieriem bija arī ārzemnieki: 18 rumāņi, 12 latvieši, 9 itālieši, 8 ungāri, 4 beļģi, 4 igauņi, 4 holandieši, 3 dāņi, 3 franči, 2 spāņi, 2 japāņi, 2 slovāki un 2 somi.
Transilvānijas hercogiste
Transilvānijas hercogiste (ro vai Transilvania, hu — 'aizmežu zeme', de) bija daļēji no Osmaņu impērijas atkarīga valsts mūsdienu Rumānijas ziemeļaustrumu daļā, Transilvānijā. Austrumos un dienvidos to no pārējās Rumānijas norobežoja Karpatu kalni.
Vēsture
Pēc Mohāčas kaujas (1526) Transilvānija 1571. gadā kļuva par autonomu hercogisti, kas atradās nominālā atkarībā no Osmaņu impērijas un tajā valdīja ungāru izcelsmes un kalvinistu ticības valdnieki (1571—1711). Pēc turku sakāves Vīnes kaujā (1683) Transilvāniju pakļāva Hābsburgi, ko Osmaņu impērija atzina 1699. gadā parakstītajā Karlovicas līgumā, bet vietējie valdnieki tikai 1711. gadā. Pēc ungāru sacelšanās un Austroungārijas dubultmonarhijas nodibināšanās 1867. gadā Transilvānija tika iekļauta Ungārijas sastāvā.
Indijas Grand Prix
Indijas Grand Prix ir sacīkšu posms Formula 1 kalendārā kopš. gada. Pirmā sacīkste notika. gada sezonā kā 17. no 19 posmiem 30. oktobrī. Gan pirmajā sacīkstē, gan nākamajā, 2012. gada sacīkstē uzvaru guva Red Bull pilots Sebastiāns Fetels.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Rejs Allens
Valters Rejs Allens (en; dzimis Mersedā, ASV) ir bijušais amerikāņu basketbolists, spēlējis uzbrūkošā aizsarga pozīcijā. 18 sezonas aizvadījis NBA. 1996. gada NBA draftā Minesotas "Timberwolves" viņu draftēja ar kopējo 5. numuru.
Kopā ar ASV izlasi ir izcīnījis zelta medaļu Sidnejas Olimpiskajās spēlēs.
SMART Board
SMART Board interaktīvā tāfele ir SMART Technologies produkts. Tas ir plašs sensora ekrāns, kas darbojas kopā ar video projektoru un datoru. Video projektors projicē darbvirsmas attēlu uz interaktīvās tāfeles, kas darbojas kā monitors un ievades ierīce vienlaicīgi. Lietotāji var rakstīt uz interaktīvās tāfeles ar digitālo tinti vai izmantot pirkstu, lai kontrolētu datora programmas norādot, klikšķinot un pārvietojot, tāpat kā ar datora peli. Podziņas iedarbina popup tastatūru un labas peles pogas klikšķi, pieejai vairākām ieviešanas opcijām. Interaktīvais dēlis parasti tiek uzstādīts uz grīdas stenda vai uz sienas, un ir izmantots izglītības sfērā, biznesā un valsts struktūrās.
SMART marķieru plātne
Visiem SMART Board interaktīvo tāfeļu modeļiem ir marķieru plātne interaktīvās tāfeles priekšā, kur ir vieta četriem krāsainiem plastikāta marķieriem un dzēšanas gumijai. Marķieri nesatur ne elektroniskus komponentus, ne tintes : tehnoloģija ir marķieru plātnē. Kad marķieris ir izņemts no tā vietas marķieru plātnē, optiskais sensors atpazīst to trūkumu. SMART board programmas nodrošinājums apstrādā nākamo kontaktu ar interaktīvās tāfeles virsmu kā tā rakstāmā instrumenta darbību, kurš bija iznemts no noteiktas vietas. Tāfele standarta komplektācijā piedāvā 4 krāsas rīkus (marķierus) — melnu, sarkanu, zaļu un zilu. Taču Smart board programma piedāvā iespēju mainīt krāsas un līniju veidus. Kad rakstīšanas instruments ir izņemts no tā paredzētās vietas, lietotāji var rakstīt izvelētā krasā ar marķieri, ar pirkstu vai jebkuru citu objektu. Analoģiski, kad dzēšanas gumija ir izņemta no tās vietas marķieru platnē, programmas nodrošinājums apstrādā nākamo kontaktu ar ekrānu kā dzēšanas darbību, neatkarīgi no tā, vai lietotājs izmanto dzēšanas gumiju, pirkstu vai kādu citu objektu.
Programmnodrošinājums
SMART Board programmas nodrošinājuma komplekts ietver Notebook tāfeles programmas nodrošinājumu un SMART Board instrumentus. Versijas ir pieejamas Windows, Mac un Linux operatīvajām sistēmām.
Demblina
Demblina (pl) ir pilsēta Polijas austrumos, Ļubļinas vojevodistē, uz ziemeļiem no Pulaviem pie Vepšas ietekas Vislā.
Kopš 1927. gada Demblinā atrodas Polijas gaisa spēku akadēmija, tāpēc pilsētas attīstība cieši saistīta ar poļu aviācijas attīstību.
Golānas augstienes
Golānas augstienes (, Haḍbatu 'l-Jawlān,, Ramat ha-Golan) ir kalnains reģions Tuvajos Austrumos, kas atrodas uz ziemeļaustrumiem no Kinnereta ezera. Reģions bija daļa no Sīrijas dienvidrietumiem līdz 1967. gadam, kad Sešu dienu kara laikā to okupēja Izraēla. 1981. gada decembrī Izraēla vienpusēji anektēja daļu no Golānas augstienēm. Pašlaik Sīrija apstrīd Izraēlas pretenzijas uz šo teritoriju. Golānas augstieņu kopējā platība ir aptuveni 1800 km². Vidējais augstums aptuveni 1000 metri virs jūras līmeņa.
Svinoujsces bāka
Svinoujsces bāka atrodas Polijā, Rietumpomožes vojevodistē, Svinoujscē, Baltijas jūras krastā. Tā ir augstākā Polijas bāka, kā arī augstākā bāka Baltijas jūras piekrastē. 53.91979°N, 14.28599°W
Čečenija
Čečenijas Republika (ru, ce) jeb Čečenija (ru, ce), agrāk Ičkērija, ir viena no Krievijas Federācijas republikām. Čečenija robežojas ar Dagestānu austrumos un ziemeļaustrumos, Stavropoles novadu ziemeļrietumos, Ingušiju un Ziemeļosetiju rietumos, kā arī ar Gruziju dienvidos.
Vēsture
Par čecenu un ingušu priekstečiem uzskata nohču tautu, kas kopš 9. gadsimta mitinājās tagadējās Čečenijas un Ingušijas teritorijas kalnainajā daļā. Pēc 13. gadsimta tā atradās Zelta Ordas (1242—1295), pēc tam Gruzijas (1295—1505), Persijas (1502—1516) un Osmaņu impērijas (1516—1557) pakļautībā. Vēlāk atradās atkarība no kabardiešiem un kumikiem. No 1721. gada sākās Krievijas Impērijas mēģinājumi pakļaut čecenu un ingušu zemes.
Pēc Krievu—persiešu kara (1722—1723) un Krievu—turku kara (1768—1774) Krievijas Impērija centās Čečeniju un Ingušiju inkorporēt savā sastāvā, tomēr kalniešu pretestība turpinājās līdz pat Kaukāza kara beigām. Pēc 1860. gada teritoriālās reformas šīs teritorijas atradās Terekas apgabalā. Krievijas imperators kopš 19. gadsimta otrās puses tika titulāri dēvēts arī par Kabardas zemes pavēlnieku un valdnieku, Čerkesu un Kalnu kņazu un pārējo mantoto valdnieku un īpašnieku (ru). Krievijas pilsoņu kara laikā 1918. gada maijā šajā teritorijā tika pasludināta Ziemeļkaukāza Kalniešu Savienības Republika, 1918. gada jūlijā Ziemeļkaukāza Padomju republika, 1919. gada septembrī Ziemeļkaukāza Emirāts.
1920. gada 17. novembrī Vladikaukāzā pasludināja Kalniešu APSR dibināšanu, kuras sastāvā bija septiņi nacionālie apvidi (Balkāru, Čečenu, Kabardiešu, Karačaju, Nazraņas (ingušu) un Vladikaukāzas (osetīnu), kā arī Sunžas kazaku apvidus).
1924. gada 7. jūlijā Kalniešu APSR likvidēja un tās sastāvā izveidoja Ziemeļosetijas, Čečenu un Ingušu autonomos apgabalus, kā arī Vladikaukāza pilsētu un Sunžas kazaku apgabalu. 1936. gada 5. decembrī nodibināja Čečenu un Ingušu APSR.
Otrā pasaules kara laikā Vērmahta uzbrukums 1942. gadā tika apturēts pie Čečenijas robežām, tomēr 1944. gada 3. martā Čečenu un Ingušu APSR likvidēja un tās iedzīvotājus izsūtīja. Destaļinizācijas laikā 1957. gada 9. janvārī atkal atjaunoja Čečenijas-Ingušijas APSR.
Lahti
Lahti ir astotā lielākā Somijas pilsēta ar vairāk nekā 100 000 iedzīvotājiem. Tā ir dibināta. Lahti atrodas Somijas dienvidos Peijethemes reģionā, 107 km attālumā no galvaspilsētas Helsinkiem, taču tiek pieskaitīta pie Helsinku aglomerācijas. Lahti atrodas dzelzceļa līnijas un vairāku šoseju tuvumā, kas ļauj stundas laikā nokļūt galvaspilsētā Helsinkos, bet 2,5 stundu laikā — Sanktpēterburgā, Krievijā.
1523. gads
1523. gads bija parastais gads, kas pēc Jūlija kalendāra sākās ceturtdienā.
Lapsiņa
Lapsiņa ir blāvs zvaigznājs, kuru 17. gadsimtā ieviesa Jans Hevēlijs. 1967. gadā šajā zvaigznājā tika atklāts pirmais pulsārs.
HMTD
HMTD (heksametilēntriperoksīda diamīns, C6H12O6N2) ir balta, kristāliska viela. Tā ir viena no stabilākajām peroksīdu bāzētajām sprāgstvielām. Šo savienojumu pirmoreiz ieguva 1885. gadā un tajos laikos tā bija relatīvi stabila detonatoru sprāgstviela, salīdzinot ar citām tajā laikā pieejamajām vielām (dzīvsudraba fulmināts). Šī viela bija arī relatīvi lēta un viegli iegūstama, tāpēc 19. gs beigās to kādu laiku lietoja detonatoriem. Vēlāk šādām vajadzībām tika atklātas vēl stabilākas sprāgstvielas (tetrils).
Mūsdienās HMTD lieto galvenokārt teroristi un citi lietotāji, kam nekas labāks nav pieejams. HMTD var iegūt no relatīvi viegli pieejamām izejvielām. Tāpat kā citi organiskie peroksīdi, HMTD ir nestabils savienojums (sprāgstviela), kas ir jutīgs pret triecienu, berzi un karstumu. Šo iemeslu dēļ, HMTD ražošana ir bīstama. HMTD arī reaģē ar lielāko daļu metālu (alumīniju, varu, misiņu, cinku, antimonu, dzelzi un svinu ), veidojot ārkārtīgi nestabilus sāļus. Ķīmiski tīrs (skābes nesaturošs) HMTD ir visai stabils un, atšķirībā no acetona peroksīda, nesublimējas.
Iegūšana
HMTD var iegūt, ūdeņraža peroksīdam reaģējot ar urotropīnu skābes katalizatora klātienē. Lielākajā daļā recepšu par katalizatoru lieto citronskābi vai fosforskābi. Sērskābi lietot nedrīkst, jo HMTD hidrolizējās.
Saab (auto)
Nodibināts: 1937.g Sāka ražot: 1945.g  Pārstāja ražot: 2012.g  Valsts: Zviedrija Mājaslapa: www.saab.lv
Saab ir zviedru autobūves kompānija, kas dibināta 1937. gadā. Automobiļus tā sāka ražot 1945. gadā. Pirmais izlaistais modelis bija Saab 92. Automobiļus pārstāja ražot 2012. gada vasarā, jo Saab pārņēma bankrots.
Pirmreizinātājs
Pirmreizinātājs ir kāda naturāla skaitļa dalītājs, kas ir pirmskaitlis. Piemēram, skaitļa 12 pirmreizinātāji ir 2 un 3, bet skaitļa 25 vienīgais pirmreizinātājs ir 5. Skaitli sadalīt pirmreizinātājos nozīmē izteikt to kā vairāku pirmskaitļu reizinājumu, katram pirmskaitlim norādot arī kāpinātāju, ar kādu tas ietilpst dotajā skaitlī. Piemēram, 12 = 22 · 3, 7 = 71, 360 = 23 · 32 · 5, utt. Aritmētikas pamatteorēma apgalvo, ka katru naturālu skaitli, kas lielāks par 1, var sadalīt pirmreizinātājos, turklāt vienā vienīgā veidā (neņemot vērā pirmreizinātāju kārtību). Skaitlim 1 nav pirmreizinātāju, jo tas dalās tikai ar 1, kas nav pirmskaitlis.
Izmantojot to, ka mazākais pirmskaitlis ir 2, var viegli pierādīt, ka jebkura naturāla skaitļa n pirmreizinātāju skaits nepārsniedz [log2 n].
Informācijas šifrēšana
Skaitļa n sadalīšana pirmreizinātājos ir grūts uzdevums, sevišķi ja n ir liels. Labākais patlaban zināmais algoritms šo uzdevumu veic subeksponenciālā laikā. Izmantojot pieņēmumu, ka skaitļa sadalīšanai pirmreizinātājos ir nepieciešams ļoti ilgs laiks, ir radītas grūti uzlaužamas šifrēšanas metodes. Kamēr netiks izveidots ātrs algoritms skaitļu sadalīšanai pirmreizinātājos, tikmēr šīs metodes ir praktiski neuzlaužamas. Populārākā no šīm metodēm ir RSA šifrēšanas algoritms.
Neskatoties uz to, ka joprojām nav zināms, kāds ir ātrākais algoritms skaitļu sadalīšanai pirmreizinātājos (lietojot tradicionālos datorus), ir pierādīts, ka ar kvantu datoru to ir iespējams izdarīt pietiekoši ātri (polinomiālā laikā). Pagaidām vēl nav uzbūvētas ierīces, kas to spētu izdarīt pietiekoši lieliem skaitļiem (pašreizējie kvantu datori spēj sadalīt pirmreizinātājos skaitli 15).
Sakis Ruvs
Anastasijs Ruvs (el; dzimis Kerkiras salā, Grieķijā), vairāk pazīstams ar skatuves vārdu Sakis Ruvs (Σάκης Ρουβάς), ir grieķu dziedātājs, dejotājs, horeogrāfs, aktieris, bijušais kārtslēcējs. Sakis ir viens no veiksmīgākajiem grieķu izklaides industrijas pārstāvjiem. Viņš ir divas reizes pārstāvējis Grieķiju Eirovīzijas dziesmu konkursā — 2004. un 2009. gadā. 2006. gada Eirovīzijā Sakis bija viens no vadītājiem.
Ceļojumu aģentūra
Ceļojumu aģentūra ir organizācija, kas piedāvā sabiedrībai tūrisma pakalpojumus. Šie pakalpojumi pārsvarā ietver ceļojumu plānošanu, tai skaitā transporta nodrošināšanu, un informācijas sniegšanu par ceļojumu (transportu, apskates vietām, naktsmītnēm u.c.). Ceļojumu aģentūras sadarbojas ar tūrisma operatoriem, kas ceļojumu aģentūru piedāvātos pakalpojumus nodrošina arī galamērķī (piemēram, rezervē istabas naktsmītnēs). Daudzas ceļojumu aģentūras pašas darbojas arī kā tūrisma operatori.
Džons Oto
Džons Everets Oto (, dzimis ) ir amerikāņu grupas Limp Bizkit bundzinieks.
Limp Bizkit karjera
Oto kopā ar savu brālēnu Semu Riversu un Fredu Dērstu jau no 1994. gada ir grupas Limp Bizkit pamatsastāvā. Kura sāka kā maza grupa no Džeksonvilas, Floridā un izveidojās par vienu no populārākajām ņūmetāla un repkora grupām, pārdodot vairāk nekā 45 miljonus ierakstu visā pasaulē. 2004. gada novembrī grupas fanu lapās sāka baumot, ka Džons Oto pametis kolektīvu. Tas tika izsecināts pēc tā, ka Džona Oto jaunās bildes, jau vairākus mēnešus neparādījās grupas oficiālajā mājaslapā. Izplatījās baumas, ka Oto ir kļuvis par benediktīņu mūku.
Džons sakomponēja un ierakstīja bungu partijas priekš The Unquestionable Truth (Part 1) albuma, bet pirms viņš to izdarīja, producenti un grupas locekļi ierakstīja dziesmas kopā ar bundzinieku Semiju Sīgleru, bez Džona ziņas. Grupas locekļiem un producentiem vajadzēja izlemt, kurš būs īstais bundzinieks galīgajam ieraksta variantam. Džons nevēlējās, lai viņu jauktu ar Semiju Sīgleru, kas pēc viņa domām ir izcils punk stila bundzinieks. Pēc Džona teiktā, Semijam nav tik zīmīgs skanējums un stils, kas ir unikāls viņam un ir Limp Bizkit pamats.
Mūsdienas
Oto ir atbrīvojies no narkotisko vielu atkarības. Viņš dzīvoja Marina del Rejā, Kalifornijā, kur viņš pasniedza bungu spēles kursus priekš Star Education. Pagaidām Oto dzīvo Holivudā, Kalifornijā. Viņš uztur kontaktus ar pārējiem Limp Bizkit grupas locekļiem. Džons pievērsies rap stila mūzikai. Viņš redzams Myspace mājaslapā zem segvārda Johnny Ottomatic, kopā ar repa grupu Sun Zoo un reperi LA Jay.
2008. gada 1. oktobrī, Oto sāka strādāt pie solo albuma un izvietoja savu pirmo dziesmu "Apocalypse" savā MySpace vietnē. Oto atklājis, ka viņa jauno grupu sauc Stereochemix, kuras sastāvā vēl ir Ceekay, DJ Apokalypze, Fin un Norm. Grupa nesen prezentēja savu pirmo mūzikas video savā mājaslapā.
Tāpat kā viņa brālēns, Oto arī ir muzicējis džeza grupā The Matt Butler Quartet.
Mūzikas instrumenti
Džons Oto muzicē uz OCDP bungām un Zildjian šķīvjiem.
Sems Riverss
Sems Riverss (en, dzimis ) ir amerikāņu grupas Limp Bizkit basģitārists.
Viņš ir Džona Oto, Limp Bizkit bundzinieka, brālēns. Līdz 2000. gadam spēlēja ar Ibanez sērijas ģitārām (BTB5005, SR885), no 2000. gada pārgāja uz custom tipa ģitārām Warwick ar gaismas diodēm grifā. 2000. gadā Gibson Awards viņu atzina par gada labāko basģitāristu.
Biogrāfija
Riverss mūziku sāka apgūt jau bērnībā. Viņa pirmais mūzikas instruments bija tuba. Nodarboties ar mūziku Riversu iedvesmoja brālēns Džons Oto. Viņš spēlēja tubu Arlingtonas vidusskolas orķestrī. Viņš arī apmeklēja Bīskapa Kenija vidusskolu, bet vēlāk Daglasa Andersona mākslas skolu. No sākuma Sems spēlēja parasto ģitāru, vēlāk pasniedzējs piedāvāja viņam spēlēt basģitāru. 15 gadu vecumā, mēģinot sakrāt naudu jaunai basģitārai, strādājot ātrajā ēstuvē, Sems Riverss satika Fredu Dērstu. Kopā viņi izveidoja grupu Malachi Sage, kura pastāvēja īsu laika brīdi. Kad Malachi Sage beidza savu eksistenci, Sems un Freds nolēma nodibināt vēl vienu grupu. Pēc Sema uzaicinājuma grupai pievienojās Džons Oto, kā bundzinieks. Vēlāk grupai pievienojās Vess Borlands, bet 1996. gadā DJ Lethal.
1995. gadā grupa ieraksta demo, paralēli koncertējot. Ar Korn atbalstu, 1997. gadā Limp Bizkit izlaiž savu pirmo albumu Three Dollar Bill, Yall$, uz to brīdi Sems ir tikai 18 gadus vecs, un pēc ieraksta viņi dodas Family Values Tour 1998 tūrē. 1999. gadā iznāk otrs grupas albums - Significant Other. Basģitāras spēli dziesmā Re-Arranged var nosaukt par vienu no labākajiem Riversa veikumiem. 2001. gadā pēc albuma Chocolate Starfish And The Hotdog Flavored Water iznākšanas, grupu pamet Vess Borlands. Limp Bizkit sāk ierakstīt jaunu albumu. Grupa raksta materiālus bez ģitārista, ģitāras ritmus izdomā Sems un Freds.
2001. gadā, viņš apprecējās ar Kinteru Atkinsu.